
Рег. Индекс РД-01-03-2/21.01.2015 г.                                                          		          ДО
ПРОЕКТ:                                                                                        ОБЩИНСКИ СЪВЕТ                                                                                         ГРАД КОЧЕРИНОВО

Д О К Л А Д Н А    З А П И С К А
От Иван Минков – Кмет на община Кочериново
	ОТНОСНО: Изменение и допълване на Наредба за определянето и администрирането на местните такси и цени на услуги на територията на община Кочериново във връзка с необходимост от съответствие на наименованията на услугите със Списъка на унифицираните наименования на административни услуги /СУНАО/
	ГОСПОЖИ И ГОСПОДА ОБЩИНСКИ СЪВЕТНИЦИ,
Във връзка с въвеждането на комплексно административно обслужване във всички държавни администрации, е необходимо наименованията на услугите в Наредба за определянето и администрирането на местните такси и цени на услуги на територията на община Кочериново да бъдат изменени съгласно наименованията в Списъка на унифицираните наименования на административни услуги /СУНАО/. Към момента при част от наименованията има пълно съвпадение, при втора част се разминава част от наименование, а при трети името на услугата е формулирано по друг начин. В проекта за промяна отпадат някой услуги, които вече не са актуални или се оказват от други институции и по тези причини не се оказват от община Кочериново. В новото приложение в табличен вид по образец на СУНАО се включват услуги от раздел пети, раздел шести и част от чл. 46 на глава трета от Наредбата. В чл. 46 след редакцията и промяната от 54 броя услуги остават само 26 броя сега действащи специфични, неуредени със закон услуги, оказвани или предоставяни от общината на физически и юридически лица. При изменението са запазени и не са променяни размерите на цени за съществуващите услуги в Наредбата, като само наименованието е унифицирано. При услуги с променено наименование, или формулирани по друг начин, цената е производна на вече съществуващи цени в наредбата. При формулиране на нова услуга, цената е съотносима както с разходите по предоставянето и, така и с вече съществуващи сходни цени в Наредбата и сходни цени в други общини.
Проектът за промяна заедно с мотивите е публикуван на интернет страницата на община Кочериново.
На основание чл. 21, ал.2 от ЗМСМА,  чл. 79 от АПК и поради необходимост от  съответствие на наименованията на услугите със Списъка на унифицираните наименования на административни услуги /СУНАО/, и въвеждане на комплексно административно обслужване, предлагам общинският съвет да вземе следното
РЕШЕНИЕ
Общински съвет – Кочериново изменя и допълва Наредба за определянето и администрирането на местните такси и цени на услуги на територията на община Кочериново,   както следва:
I. Наименованието на Раздел  V да се чете „Административни услуги” .
II. Чл. 30 се изменя, като да се чете както следва: Таксите за административни услуги се заплащат за услуги, които се извършват от общината и обхващат административно-техническа дейност, дейности във връзка с гражданска регистрация и актосъставяне, реклама, селско стопанство и екология, зелена система, земеползване, търговия, туризъм и транспорт, местни данъци и такси, социални дейности, нотариална дейност, както и други дейности, уредени със закон или друг нормативен акт.
III. Чл.31 се изменя, като се чете както следва: Таксите за административни услуги се заплащат от физическите и юридическите лица, ползватели на услугата, при предявяване на искането.
IV. Чл. 32 се изменя, като се чете както следва: Освобождават се от такси за административно-технически услуги, държавните и общинските органи, организациите на бюджетна издръжка и БЧК.
V. Чл. 33 се изменя, като се чете както следва: „Оказваните административни услуги, тяхното наименование и размерът на таксите за тях се определя съгласно Приложение №1 – „Наименование на административните услуги и размер на таксите”.
VI. Чл. 34 се изменя, като следва да се чете: „Срокът за извършване на административно-технически услуги е съобразно ЗУТ и е указан в Приложение №1.
VII. Раздел VI с прилежащите му чл. 35, 36 и 37 се отменят.
VIII. В глава трета „Цени на неуредени със закон услуги, оказвани или предоставяни от общината на физически и юридически лица” прилежащите точки към чл. 46 със следния текст „Общинският съвет определя следните услуги и цените за тях:”  се изменят както следва:
1. Издаване на заверено препис-извлечение от решения, 
протоколи, заповеди, актове и договори                                              -  2.50 лв./стр.
2. Издаване на удостоверение от общ характер и
служебна бележка                                                                             -   1.20 лв./бр.
3. Издаване на удостоверение за наличие или липса на
задължения към общината   извън ЗМДТ                                       -   2.50 лв./бр.
4. Издаване на удостоверения за изплатен приватизиран
обект                                                                                                   -  18.00 лв./бр.
5. Копирни услуги:
- едностранно                                                                                    -    0.15 лв.
- двустранно                                                                                      -    0.20 лв.
6.  Тръжни книжа:
 - за приватизация                                                                              -   100.00 лв./бр.
- за отдаване под наем                                                                      -   50.00 лв./бр.
 - за продажба по ЗОС                                                                       -   100.00 лв./бр.
 - за възлагане на обществен превоз                                                -   85.00 лв./бр.
 - процедури по ЗОП                                                                          -  85.00 лв./бр.   
 - за продажба на вещи на стойност:
- до 500 лв. -  за пакет тръжни документи 				– 25,00 лв.
- до 1000 лв. -  за пакет тръжни документи 				– 50,00 лв.
- над 1000 лв. – за пакет тръжни документи 			        – 90,00 лв.
7. за отдаване под наем на земеделска земя: 
- до 50 дка вкл. – 35 лв.
- над 50 дка до 100 дка – 50 лв.
- над 100 дка – 100 лв.
8.  Заверка на копие от актове, договори, заповеди,
 решения, протоколи и други документи                                             -   5.00 лв./бр.
9. Попълване приложение на данъчни декларации                                -   5.00 лв./бр.
10.  Изготвяне на образец УП-2 и Обр.30                                                  -   5.00 лв./бр.
11.  Услуга с водоноска:
- отпадни води                                                                               -      20.00 лв./куб.
- тоалетна                                                                                       -      30.00 лв./куб.
12. Услуга с камион                                                                            -        2.00 лв./км.
13. Услуга с автобус за ученици                                                         -      безплатно.
14. Продажба на дърва за огрев                                                         -       65.00 лв./куб.
15. Продажба на дърва за огрев (тополови изрезки от паднали дървета) – 20 лв./куб/.
16. Обезщетение при отсичане на местни и
широкоразпространени иглолистни дървета                             -        60.00 лв./бр.
17. Обезщетение при отсичане на местни и
широкоразпространени широколистни дървета                       -         60.00 лв./бр.
18. Обезщетение при отсичане на храсти                                        -           6.00 лв./бр.
19. Обезщетение при унищожаване на тревни площи                   -        60.00 лв./дка.
20. Такса за провеждане на културни,спортни и други мероприятия на открито в зелени
 площи, предназначени за обществено ползване както следва:
 - За спортни мероприятия 						– 15 лв./час
 - За културни мероприятия						 – 8 лв./час
 - За други мероприятия       						- 10 лв./час
21.  Такса за ползване на стадионите и спортните съоръжения  за провеждане на спортни, културни или други мероприятия 					– 15 лв. на час
22. Обезщетение при изкореняване на орехови дървета                -       150.00 лв./бр.
23. Регистрация на куче                                                                     -         5.00 лв.
24. Ползване зали – общинска собственост                                    -         15.00 лв.
25. Ползване зала за граждански ритуали                                       -         15.00 лв.
26. Транспортиран отпадък в депото на куб.м.                              -            3.50 лв.

IX.     В Преходните и заключителни разпоредби се въвежда § 9 със следния текст:
Оказването на административна услуга на физически и юридически лица се извършва без да е необходимо заявителят да предоставя информация или доказателствeни средства, за които са налице данни, събирани или създавани от извършващия административната услуга първичен администратор на данни, независимо дали тези данни се поддържат в електронна форма или на хартиен носител.
Приложено към докладната записка: Мотиви, които налагат промени в Наредба за определянето и администрирането на местните такси и цени на услуги на територията на община Кочериново:
Кмет на община Кочериново :					 ………/п/…………..
                                                                                                             /И. Минков /
Изготвил:  Стоян Банчев – Директор АПИО, ФСД и УС	………/п/…………..
           Съгласувал: Юрист ………………………………………..        	………/п/…………..
МОТИВИ
 които налагат промени в Наредба за определянето и администрирането на местните такси и цени на услуги на територията на община Кочериново:

Причините за промяна на Наредбата за определянето и администрирането на  местните такси и цени на услуги на територията на община Кочериново/наричана по нататък Наредбата/ са свързани с липсата на пълно съответствие между наименованията на част от услугите и наименованието им съгласно Списъка на унифицираните наименования на административни услуги /СУНАО/. От приемането и през 2008 г. до настоящият момент в Наредбата са определени различни административни услуги и тяхната цена, като във връзка с промени в нормативните документи, засягащи оказването на различни услуги, Наредбата е допълвана или изменяна многократно в тази си част /актуализирана/. Измененията отговарят на изискванията на нормативната база, но по-скоро засягат въвеждане или отменяне на определени услуги, а не самото им наименование. Най-пълно съответствие към настоящия момент има при услугите по гражданска регистрация, а при останалите услуги са налице определени несъответствия с наименованията по СУНАО.
Целите, които се поставят с промяната, са броят услуги и тяхното наименование в Наредбата да съответства на някакви общовалидни национални стандарти, които се прилагат във всички звена, оказващи административни услуги. Това е обусловено от необходимостта от въвеждане на Комплексно административно обслужване през 2015 г. При въвеждането му не само трябва да се намалят сроковете за административно обслужване и да се ограничи админи-стративната тежест / в смисъл отпадане на изискването за предоставяне на определен брой документи при оказване на услугата/, но и на по-следващ етап ще бъде въведе електронен обмен на данни между администрации и звена в една администрация. Всичко това е невъзможно ако при отделните администрации или звена има несъответствие в наименованията.
Финансови и други средства за прилагане на промяната в нормативната база по отношение наименованията на услугите в Наредбата не са необходими. Средства ще бъдат необходими при последващото въвеждане на КАО, но на настоящия етап, когато все още не е решено на национално ниво как ще се прилагат софтуерните  и хардуерните параметри на комплексното обслужване, както и обезпечаването им от държавен или общински бюджет, не може да се предвиди тяхната стойност.
Очакваните резултати, включително финансовите от прилагането на промяната в Наредбата са както следва:
1. Ще се улесни обмена на данни вътре в администрацията и между община Кочериново и другите администрации поради унифицираният характер на услугите.
2. Финансови резултати не се очакват с оглед на факта, че изменението като цяло цели унифициране на името на услугите, като в същото време се запазват съществуващите към момента цени.
Анализ за съответствие с правото на Европейския съюз, както и приетата практика в страната  показва, че се спазва общоприетия правен принцип за съответствие между съществуващи на национално ниво нормативни актове и документи / в случая ССАО и СУНАО към администрацията на МС/ и поднормативен акт на община Кочериново.
Забележка: Докладът за промяна в Наредбата, мотивите към него и Приложение №1 са публикувани на Интернет страницата на община Кочериново за запознаване и обсъждане в предвидените нормативни срокове.

